**ДИРЕКЦИЯ „РЕГИОНАЛНА СЛУЖБА ПО ЗАЕТОСТТА“ - БУРГАС**



**ИНФОРМАЦИЯ ЗА ПАЗАРА НА ТРУДА В СЛИВЕНСКА ОБЛАСТ, ЯНУАРИ 2023 Г.**

Брой регистрирани безработни

\* Равнището на безработица се определя като дял на регистрираните безработни лица от икономически активното население на възраст 15-64 г., установено при Преброяване 2011 г.

**Регистрирана безработица**

През месец януари 2023 г. се отчита характерното за началото на годината увеличение на броя на регистрираните безработни в бюрата по труда от **Сливенска област** - в края на месеца те са 5153, със 190 души (с 3,8%) повече от безработните в края на м. декември 2022 г. Безработните през януари 2023 г. са с 6,6% по-малко (с 363 души) в сравнение със същия месец на м.г.

На базата на преброяването на НСИ на икономически активното население от 2011 г., което Агенцията по заетостта ползва до момента за своята статистика, равнището на регистрирана безработица в област Сливен е **6,6%** и в сравнение с декември 2022 г. стойността на показателя се увеличава с 0,2 процентни пункта. Равнището на безработица в областта, изчислено с данните на НСИ от новото преброяване през 2021 г., е 8,3% - промяната е с 1,7 процентни пункта.

Регистрираните безработни с временна закрила към 31 януари 2023 г. в бюрата по труда от Сливенска област са 5 души.

**Данни по общини**

Промяната през януари на броя на регистрираните безработни в областта се формира от увеличението в общините Твърдица – със 107 и Сливен – със 77 души, както и Котел и Нова Загора – с по трима души.

**Структура на наблюдаваните групи на пазара на труда**

През януари 2023 г. безработните от наблюдаваните уязвими групи на пазара на труда имат следния дял от общия брой на регистираните: младежи до 24 г. – 5,6%, 286 лица; младежи до 29 г. – 11,4%, 589 лица; продължително безработни – 29,6%, 1526 лица; лица без квалификация – 73,4%, 3782; лица с основно и по-ниско образование – 65,6%, 3380, лица с увреждания – 4,5%, 230.

Равнище на безработица

**Входящ поток безработни лица**

През януари 810 лица са се регистрирали за ползване на посреднически услуги като безработни в бюрата по труда от областта – с 19 по-малко от предходния месец (829) и с 31 по-малко от януари 2022 г. (841 души).

Секторното разпределение на новорегистрираните според последната им месторабота показва, че най-голям брой идват от секторите Преработваща промишленост (19%); Държавно управление (16%); Търговия, ремонт на автомобили и мотоциклети (11%); Строителство (4%); Административни и спомагателни дейности (4%), Селско, горско и рибно стопанство (4%); Хотелиерство и ресторантьорство (3%); Образование (2%).

**Обявени свободни работни места и започнали работа**

Започналите работа безработни през януари са 322 или със 115 души повече спрямо декември – увеличение с 56%. В сравнение със същия месец на предходната година (266) също има увеличение - с 56 души.

Започналите работа на субсидирани работни места са 25 души, като 23 от тях са започнали работа по проект на Оперативна програма „Развитие на човешките ресурси” – проект „Нова възможност за младежка заетост“. Останалите две лица са включени в мярка и програма, финансирани от държавния бюдждет по реда на Закона за насърчаване на заетостта.

Заявените работни места на първичния пазар на труда през януари са 288 – двойно повече от предходния месец (136)
и с 3 места повече от януари 2022 г. Най-голям дял свободни работни места са заявени в секторите Държавно управление (43%); Преработваща промишленост (22%); Образование (11%); Търговия, ремонт на автомобили и мотоциклети (9%); Административни и спомагателни дейности (4%); Хуманно здравеопазване и социална работа (3%);Строителство (2%); Хотелиерство и ресторантьорство (1%); Транспорт, складиране и пощи (1%).

Най-много работни места са обявени за позициите: домашна помощница; общ работник; продавач-консултант; найстройчик-оператор, дървообработваща машина; социален асистент; машинен оператор, металообработващи машини; учител; машинен оператор, производство на каучукови изделия; машинен оператор, усукване на конци и прежди; чистач; оператор, въвеждане на данни и др.

Новорегистриани безработни

Заявени работни места на първичен пазар

**АКТУАЛНА ИНФОРМАЦИЯ**

**Подробна информация за всички мерки за подкрепа и насърчаване на заетостта е публикувана на официалния сайт на Агенция по заетостта.**

Дирекция „Регионална служба по заетостта“ - Бургас
Бул. „Янко Комитов“ №3, ет.6

056 81 29 78

rsz200@mbox.contact.bg

www.az.government.bg